19/01/2010 | Administración LocalMunicipal
Cerceda
Intervención
Aprobación definitiva Ordenanzas fiscais números 25 e 26 do Concello de Cerceda

Aprobada inicialmente a modificación das ordenanzas fiscais seguintes: · Nº25: ordenanza reguladora da taxa por aproveitamento especial do dominio público local en favor de empresas explotadoras de servizos de suministros de interese xeral. · Nº26: Ordenanza reguladora do precio público da actividade de cafetería no centro social de Cerceda, Todas elas en sesión plenaria de 19/11/2009, e rematado o prazo de exposición pública da mesma, sen que se presentasen reclamacións á aprobación inicial, de conformidad co artigo 17.4 do Texto Refundido da Lei Reguladora das Facendas Locais, enténdense definitivamente aprobadas, procedéndose á publicación do texto íntegro das ordenanzas fiscais coas modificacións aprobadas. Faise constar igualmente que contra o acto de aprobación definitiva, que pon fin á vía administrativa, os interesados poderán interpoñer recurso contencioso-administrativo ante o Xulgado do Contencioso-Administrativo competente por razón do territorio, no prazo de dous meses contados a partir do día seguinte ó da publicación deste acordo e do texto integrado da ordenanza no Boletín Oficial da Provincia (segundo o artigo 46.1 da Lei 29/98, do 13 de xullo, Lei da Xurisdicción Contencioso-Administrativa). Ao abeiro do previsto nos artigos 57, 20 e 24.1 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, regúlase a taxa pola utilización privativa ou polos aproveitamentos especiais constituídos no solo, no subsolo ou no voo das vías públicas municipais, a favor de empresas explotadoras de servizos de subministracións que resultaren de interese xeral ou afectaren á xeneralidade ou a unha parte importante da veciñanza, que se rexerá pola presente ordenanza fiscal.1. Constitúe o feito impoñible da taxa o beneficio da utilización privativa ou os aproveitamentos especiais constituídos no solo, no subsolo ou no voo das vías públicas municipais, a favor de empresas ou de entidades que utilizan o dominio público para prestaren os servizos de subministracións que resultaren de interese xeral ou afectaren á xeneralidade ou a unha parte importante da veciñanza.2. O aproveitamento especial do dominio público producirase sempre que para prestar o servizo de subministración se deban utilizar antenas, instalacións ou redes que materialmente ocupan o solo, o subsolo ou o voo das vías públicas municipais, con independencia de quen for o titular daquelas.3. En particular, comprenderanse entre os servizos referidos nos apartados anteriores, as subministracións de auga, de gas, de electricidade, de telefonía fixa, de telefonía móbil e doutros medios de comunicación que se presten, total ou parcialmente, a través de redes e das antenas fixas que ocupan o dominio público municipal.4. O pagamento da taxa regulada nesta ordenanza supón a exclusión expresa da exacción doutras taxas derivadas da utilización privativa ou do aproveitamento especial constituído no solo, no subsolo ou no voo das vías públicas municipais, necesarios para prestar os servizos de subministracións de interese xeral.1. Son suxeitos pasivos as empresas ou entidades explotadoras de servizos de subministración que resulten de interese xeral ou afectaren á xeneralidade ou a unha parte importante da veciñanza, tales como os de abastecemento de auga, a subministración de gas, a electricidade, a telefonía (fixa ou móbil) e outros análogos, así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independentemente do seu carácter público ou privado. Para estes efectos, inclúense entre as empresas explotadoras de devanditos servizos as empresas distribuidoras e comercializadoras deles.2. Teñen a consideración de suxeitos pasivos as empresas ou entidades explotadoras a que se refire o apartado anterior, tanto se son titulares das correspondentes redes a través das cales se efectúen as subministracións como se, ao non seren titulares de devanditas redes, o son de dereitos de uso, de acceso ou de interconexión a elas.3. Tamén serán suxeitos pasivos da taxa as empresas e as entidades, públicas ou privadas, que presten servizos ou exploten unha rede de comunicación no mercado, conforme ao previsto nos artigos 6 e concordantes da Lei 32/2003, do 3 novembro, xeral de telecomunicacións.4. As empresas titulares das redes físicas, ás cales non lles resulta aplicable o que se prevé nos apartados anteriores, están suxeitas á taxa por ocupacións do solo, o subsolo e o voo da vía pública, regulada na ordenanza fiscal correspondente.1. As obrigas tributarias pendentes das sociedades e das entidades con personalidade xurídica disoltas e liquidadas transmitiranse aos socios, copartícipes ou cotitulares, que quedarán obrigados solidariamente ata os límites seguintes: a) Cando non exista limitación de responsabilidade patrimonial, a contía íntegra das débedas pendentes. b) Cando legalmente se limitou á responsabilidade, o valor da cota de liquidación que lles corresponda. Poderán transmitirse as débedas devindicadas na data de extinción da personalidade xurídica da sociedade ou da entidade, aínda que non estean liquidadas.2. As obrigas tributarias pendentes das sociedades mercantís, en supostos de extinción ou de disolución sen liquidación, transmitiranse ás persoas ou ás entidades que sucedan, ou sexan beneficiarias da operación.3. As obrigacións tributarias pendentes das fundacións ou das entidades a que se refire o artigo 35.4 da Lei xeral tributaria, en caso de disolución dela, transmitiranse aos destinatarios dos bens e dereitos das fundacións, ou aos partícipes ou cotitulares das devanditas entidades.4. As sancións que sexan procedentes polas infraccións que comentan as sociedades e as entidades a que se refiren os apartados anteriores esixiranse aos sucesores daquelas ata o límite do valor da cota de liquidación que lles corresponda.5. Responderán solidariamente da débeda tributaria as persoas ou entidades seguintes: a) As que sexan causantes ou colaboren activamente na realización dunha infracción tributaria. A súa responsabilidade esténdese á sanción. b) Os partícipes ou cotitulares das entidades a que se refire o artigo 35.4 da Lei xeral tributaria, en proporción ás súas respectivas participacións. c) Os que sucedan por calquera concepto na titularidade de explotacións económicas, polas obrigas tributarias contraídas polo anterior titular e derivadas do seu exercicio. Exceptúanse de responsabilidade as adquisicións que se efectúen nun procedemento concursal.6. Responderán subsidiariamente da débeda tributaria as seguintes persoas: a) Os administradores de feito ou de dereito das persoas xurídicas que non realizasen os actos necesarios da súa incumbencia para cumpriren as obrigas tributarias ata os límites seguintes: - Cando se cometeron infraccións tributarias responderán da débeda tributaria pendente e das sancións. - En supostos de cesamento das actividades, polas obrigas tributarias devinficadas que se atopen pendentes na data de cesamento, sempre que non fixesen o necesario para o seu pagamento ou tomasen medidas causantes da falta de pagamento. b) Os integrantes da administración concursal e os liquidadores de sociedades e entidades que non realizasen as xestións necesarias para cumpriren as obrigas tributarias devindicadas con anterioridade.7. A responsabilidade esixirase en todo caso nos termos e de acordo co procedemento previsto na Lei xeral tributaria.1. Para determinar a contía da taxa por utilización privativa ou o aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste municipio, aplicaranse as seguintes fórmulas de cálculo: a) Base impoñible A base impoñible, deducida da estimación do aproveitamento especial do dominio público polo servizo de telefonía móbil calcúlase: BI = Cmf * Nt + (NH * Cmm) Cmf = consumo telefónico medio estimado, en liñas de telefonía fixa, por chamadas procedentes de teléfonos móbiles. O seu importe para o exercicio 2010 é de 58,9 euros/ ano. Nt = número de teléfonos fixos instalados no municipio, no ano 2008, que é de 1.857 NH = 95% do número de habitantes empadroados no concello, que en 2008 é de 5.317 Cmm = consumo medio telefónico, estimado por teléfono móbil por chamadas de móbil a móbil. O seu importe para 2010 é de 279,1 euros/ano. b) Cota básica A cota básica global determínase aplicando o 1,4 por 100 á base impoñible: QB = 1,4% s/ BI Cota tributaria/operador\\\ = CE * QB CE = coeficiente atribuíble a cada operador, segundo a súa cota de participación no mercado, incluíndo as modalidades de pospagamento e prepagamento. O valor da cota básica (QB) para 2010 é de 22.307,51 euros. c) Imputación por operador Para 2010 o valor de CE e a cota trimestral que sastisfará cada operador son os seguintes: As cotas trimestrais que sastisfarán os operadores relacionados son a cuarta parte do importe que resulta de aplicar o coeficiente CE á cota básica establecida no apartado b) deste artigo. Para os efectos de determinar o coeficiente CE, os suxeitos pasivos poderán probar perante o Concello que o coeficiente real de participación no exercicio anterior ao de devindicación da taxa foi inferior. Neste caso, as autoliquidacións trimestrais axustaranse ao aplicar o coeficiente acreditado polo obrigado tributario.1. Cando o suxeito pasivo sexa titular da rede que ocupa o solo, o subsolo ou o voo das vías públicas, mediante a se produce o beneficio do aproveitamento especial do dominio público local, a base impoñible está constituída pola cifra de ingresos brutos procedentes da facturación que obteñan anualmente no termo municipal as empresas ou as entidades sinaladas no artigo 3 desta ordenanza.2. Cando para o beneficio do aproveitamento especial a que se refire o apartado anterior, o suxeito pasivo utilice redes alleas, a base impoñible da taxa está constituída pola cifra de ingresos brutos obtidos anualmente no termo municipal minorada nas cantidades que deba abonar ao titular da rede, polo uso dela 3. Para os efectos dos apartados anteriores, teñen a consideración de ingresos brutos procedentes da facturación aqueles que, ao seren imputables a cada entidade, sexan obtidos por esta como contraprestación polos servizos prestados neste termo municipal, para desenvolver a actividade ordinaria. Só se excluirán os ingresos orixinados por feitos ou actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) Subministracións ou servizos de interese xeral, propios da actividade da empresa que corresponden a consumos dos abonados efectuados no concello. b) Servizos prestados aos consumidores necesarios para recibir a subministración ou o servizo de interese xeral propio do obxecto da empresa, incluíndo os enlaces na rede, a posta en marcha, a conservación, a modificación, a conexión, a desconexión e a substitución dos contadores ou das instalacións que son propiedade da empresa. c) Alugueiros, canons ou dereitos de interconexión que se percibiren doutras empresas subministradoras de servizos que utilicen a rede da entidade que ten a condición de suxeito pasivo. d) Alugueiros que han pagar os consumidores polo uso dos contadores, ou outros medios utilizados para prestar a subministración ou o servizo. e) Outros ingresos que se facturaren polos servizos resultantes da actividade propia das empresas subministradoras.4. Non se incluirán entre os ingresos brutos, para a estes efectos, os impostos indirectos que gravan os servizos prestados nin as partidas ou as cantidades cobradas por conta de terceiros que non constitúan un ingreso propio da entidade que é suxeito pasivo da taxa.5. Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas por danos e perdas, a menos que sexan a compensación ou a contraprestación por cantidades non cobradas que se han incluír nos ingresos brutos definidos no apartado 3. c) Os ingresos financeiros, como xuros, dividendos e calquera outros de natureza análoga. d) Os traballos realizados pola empresa para o seu inmobilizado. e) As cantidades procedentes de alleamentos de bens e de dereitos que forman parte do seu patrimonio.6. As taxas reguladas nesta ordenanza exixibles ás empresas ou ás entidades sinaladas no artigo 3 desta ordenanza, son compatibles con outras taxas establecidas ou que poida establecer o Concello por prestar servizos ou por realizar actividades de competencia local, das que as mencionadas empresas sexan suxeitos pasivos.7. A contía da taxa determínase logo de aplicar o 1,5 % á base impoñible definida neste artigo.1. O período impositivo coincide co ano natural agás os supostos de se iniciar ou de cesar a utilización ou aproveitamento especial do dominio público local necesario para prestar a subministración ou o servizo. Nestes casos aplicarase o rateo trimestral conforme ás seguintes regras: a) Nos supostos de altas por inicio de actividade, liquidarase a cota correspondente aos trimestres que restan para finalizar o exercicio, incluído o trimestre en que ten lugar o alta. b) En caso de baixas por cesamento de actividade, liquidarase a cota que corresponda aos trimestres transcorridos desde o inicio do exercicio, incluíndo aquel en que se orixina o cesamento.2. A obriga de pagamento da taxa regulada nesta ordenanza nace nos momentos seguintes: a) Cando se trata de concesións ou autorizacións de novos aproveitamentos, no momento de solicitar a licenza correspondente. b) Cando o beneficio do aproveitamento especial a que se refire o artigo 1 desta ordenanza non requira unha licenza ou unha autorización, será desde o momento en que se iniciou o citado aproveitamento. Para ese efecto, enténdese que comezou o aproveitamento especial cando se inicia a prestación de servizos ás persoas usuarias que o solicitaren.3. Cando os aproveitamentos especiais do solo, do subsolo ou do voo das vías públicas se prolongue durante varios exercicios, o pagamento da taxa terá lugar o 1 de xaneiro de cada ano e o período impositivo comprenderá o ano natural.1. As empresas de servizos de telefonía móbil que se relacionan no artigo 5 desta ordenanza deberán presentar a autoliquidación e efectuar o ingreso da cuarta parte resultante do que establece o devandito artigo nos meses de abril, xullo, outubro e decembro 2. Outras empresas que presten servizos de telefonía móbil presentarán a súa declaración con base nos parámetros que establece o artigo 5 e tendo en conta o período de prestación efectiva dos servizos durante o ano 2010.3. Cando rematar o exercicio 2010, os suxeitos pasivos que probasen, con base en datos oficiais, que a súa participación neste período diferise da porcentaxe aplicada para os efectos de computar a taxa regulada na presente ordenanza, poderán solicitar a regularización que sexa procedente.1. A respecto dos servizos de subministración regulados no artigo 6º desta ordenanza, establécese o réxime de autoliquidación para cada tipo de subministración, que terá periodicidade trimestral e comprenderá a totalidade dos ingresos brutos facturados no trimestre natural a que se refira. O cesamento na prestación de calquera subministración ou servizo de interese xeral implica a obriga de facer constar esta circunstancia na autoliquidación do trimestre correspondente así como á data de finalización.2. Poderase presentar a declaración final o último día do mes seguinte ou o inmediato hábil posterior a cada trimestre natural. Presentarase ao Concello unha autoliquidación para cada tipo de subministración efectuada no termo municipal, en que se especificará o volume de ingresos que se perciban por cada un dos grupos integrantes da base impoñible, segundo detalla do artigo 6.3 desta ordenanza. A especificación que se refire ao concepto previsto na letra c) do mencionado artigo, incluirá a identificación da empresa ou das empresas subministradoras de servizos a que se facturaron cantidades en concepto de peaxe. A contía total de ingresos declarados polas subministracións a que se refire o apartado a) do mencionado artigo 6.3 non poderá ser inferior á suma dos consumos rexistrados en contadores ou noutros instrumentos de medida que estean instalados neste Concello.3. As empresas que utilicen redes alleas deberán acreditar a cantidade satisfeita aos titulares das redes co fin de xustificar a minoración de ingresos a que se refire o artigo 6.2 da presente ordenanza. Esta acreditación acompañarase da identificación da empresa ou da entidade propietaria da rede utilizada.4. Redactarase un documento de ingreso para o interesado, que lle permitirá satisfacer a cota nos lugares e nos prazos de pagamento que se indicaren.5. Por razóns de custo e de eficacia, cando da declaración trimestral dos ingresos brutos se derive unha liquidación de cota inferior ao 6 euros, acumularase á seguinte. A presentación das autoliquidacións despois do prazo fixado no punto 2 deste artigo implicará a esixencia das recargas de extemporaneidade, segundo o que prevé o artigo 27 da Lei xeral tributaria.6. A empresa Telefónica de España, S. A. U., á cal cedeu Telefónica, SA os diferentes títulos que habilitan relativos aos servizos de telecomunicacións básicas en España, non deberá satisfacer a taxa porque o seu importe fica englobado na compensación do 1,9 % dos seus ingresos brutos que satisfai a este Concello. As restantes empresas do Grupo Telefónica están suxeitas ao pagamento da taxa regulada nesta ordenanza. En particular, Telefónica Móbiles España, S. A. esta suxeita á taxa nos termos regulados no artigo 5 da presente ordenanza.1. A falta de ingreso da débeda tributaria que resulta da autoliquidación correcta da taxa dentro dos prazos establecidos nesta ordenanza, constitúe unha infracción tributaria tipificada no artigo 191 da Lei xeral tributaria, que se cualificará e sancionará segundo dispón o mencionado artigo.2. O resto de infraccións tributarias que se poidan cometer nos procedementos de xestión, de inspección e de recadación desta taxa, tipificaranse e sancionarán de acordo co que se prevé na Lei xeral tributaria, no Regulamento xeral das actuacións e dos procedementos de xestión e de inspección tributarias, aprobado polo Real decreto 1065/2007 e na Ordenanza xeral de xestión, de inspección e de recadación dos ingresos de dereito público municipais.3. A falta de presentación de forma completa e correcta das declaracións e de documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da Lei xeral tributaria, que se cualificará e sancionará segundo dispón o mencionado artigo. As ordenanzas fiscais dos exercicios futuros poderán modificar o valor dos parámetros Cmf, Cmm, NH, Nt, NH se así procede. Se non se modifica a presente ordenanza, continuarán aplicándose os parámetros establecidos para o exercicio 2010. Se a presente ordenanza debe ser aplicada logo de 2010, as referencias a este ano, contidas nos artigos 5 e 8, deben entenderse realizadas a respecto de cada un dos exercicios en que se aplique a ordenanza. Os preceptos desta ordenanza fiscal que, por razóns sistemáticas, reproduzan aspectos da lexislación vixente e outras normas de desenvolvemento, e aquelas en que se fagan remisións a preceptos desta, entenderase que son automaticamente modificados e/ou substituídos no momento en que se modifiquen os preceptos legais e regulamentarios de que traen causa. En uso das facultades concedidas polos artigos 133.2 e 144 da Constitución e polo artigo 106 da Lei 7/1985, de 2 abril, Reguladora das Bases de Réxime Local, e de conformidade co disposto nos artigos 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das facendas locais e o Concello de Cerceda establece o prezo público pola actividade de cafetería no centro Social, que se rexerá pola ordenanza e pola lexislación aplicable recollida no Texto Refundido da Lei de Facendas Locais. Constitúe o feito impoñible deste prezo a compra e subministro de bebidas na cafetería situada no centro social da terceira idade de Cerceda. Aplicaránselle os beneficios fiscais previstos na norma con rango de lei e nos tratados internacionais.1. É suxeito pasivo, en concepto de contribuínte, a persoa física ou xurídica e as entidades a que se refire o artigo 35 da Ley General Tributaria que solicite ou se beneficie especialmente do servizo de cafetería.2. Responderán solidariamente das obrigacións tributarias do suxeito pasivo as persoas físicas ou xurídicas a que se refiren os artigo 40 e seguintes la Lei General Tributaria.3. Serán responsable subsidiarios os/as administradores/as das sociedades e os sindicatos interventores e liquidadores de quebras, concursos, sociedades e entidades en xeral, nos supostos e co alcance da sinalada Lei General Tributaria. As tarifas aplicables son as seguintes: O pago realizarase en efectivo no momento de solicitar a consumición. Para a cualificación das infraccións tributarias, así como das sancións que as mesmas corresponden cada caso, estarase ao disposto na Ley General Tributaria. Esta ordenanzar entrará en vigor unha vez aprobada e cumpridos os trámites oportunos de publicidade e producirá efectos en tanto non se acorde a súa modificación ou derrogación. No caso de que os trámites rematen antes de finalizar a presente anualidade, será aplicable a partir do 1 de xaneiro de 2010. Cerceda, 13 de xaneiro de 2010 Asdo. José García Liñares. Alcalde do Concello de Cerceda.